Ավտոստոպ

Հիթչհայքինգ կամ ավտոստոպ տրանսպորտի միջոց է, սովորաբար օտարականներին խնդրելով ճանապարհորդել նրանց մեքենայով։ Նման միջոցով իրականացրած ճանապարհորդությունը սովորաբար անվճար է լինում։ Եթե հիթչհայքերը ցանկանում է մեքենա կանգնեցնել, նա կարող է ձեռքով նշան անել, կամ պարզապես ցուցանակ պահել ձեռքերում։ Հյուսիսային Ամերիկայում, Միացյալ Թագավորությունում և Արևմտյան Եվրոպա|Արևմտյան և Կենտրոնական Եվրոպայի մեծ մասում մեքենա կանգնեցնելու ժեստը դրսևորվում է հիթչհայքերի բթամատը օդում պահելով։ Աշխարհի մյուս մասերում սովորաբար ցուցամատով ցույց են տալիս ճանապարհը։ Անցած դարաշրջանում հիթչհայքինգը շատ տարածված էր թափառաշրջիկների շրջանակում որպես ճանապարհորդելու հիմնական միջոց. նրանք մինչ այժմ էլ կիրառում են այս միջոցը։


== Պայմանական նշաններ ==
Հիթչհայքերների կողմից մեքենաները կանգնեցնելու պայմանական նշանները տարբեր են լինում աշխարհի տարբեր մասերում։ Շատերը նշան են անում ձեռքով։ Օրինակ, Միացյալ Նահանգներում և Միացյալ Թագավորությունում հիթչհայքերները նշան են անում բթամատը օդում պահելով։ Աֆրիկայի որոշ երկրներում հիթչհայքերները ձեռքի ափը դեպի վեր են պահում։


== Օրինական կարգավիճակ ==
Ամբողջ աշխարհում հիթչհայքինգը պատմականորեն տարածված երևույթ է և հետևաբար շատ քիչ երկրներում է օրինականորեն սահմանափակված։ Սակայն, որոշ երկրներում օրենք է գործում, համաձայն որի թույլատրվում է հիթչհայքինգ կատարել որոշակի տեղերում։ Օրինակ Միացյալ Նահանգներում որոշ տեղական ինքնակառավարման մարմիններ օրենքներ են մշակել, ըստ որի արգելվում է հիթչհայքինգ անել ելնելով վարորդների և հիթչհայքերների անվտանգությունից։ 1946 թվականին Նյու Ջերսիում մի հիթչհայքերի ձերբակալեցին։ Կանադայում որոշ մայրուղիներում, մասնավորապես Բրիթիշ Քըլամբիայում և Օնտարիոյում, արգելվում է հիթչհայքինգ անել։ Եվրոպական բոլոր երկրներում հիթչհայքինգը օրինական է, երբեմն էլ քաջալերվում է։ Սակայն, ամբողջ աշխարհում, նույնիսկ այն երկրներում, որտեղ հիթչհայքինգը թույլատրելի է, օրենքով արգելվում է հիթչհայքինգ անել այն վայրերում, որտեղ արգելվում է հետիոտներին քայլել (Աուտոբահն - Գերմանիա, Աուտոստրադէ - Իտալիա, մայրուղիներ - Միացյալ Թագավորություն և մայրցամաքային Եվրոպա կամ միջպետական մայրուղիներ - Միացյալ Նահանգներ)։


== Անվտանգություն ==
Հիթչհայքինգի անվտանգության վերաբերյալ շատ քիչ տվյալներ են հասանելի։ Տվյալներ կազմել հիթչհայքինգի անվտանգության վերաբերյալ նշանակում է հաշվել հիթչհայքերներին, ուղևորությունները և խնդիրները, որը իրենից շատ դժվար աշխատանք է ներկայացնում։ Հիթչհայքինգի թեմայով առկա են երկու ուսումնասիրություններ՝ "Կալիֆորնիա Հայուվեյ Պեթրոլ, 1974" և Գերմանիայի դաշնային ոստիկանության ուսումնասիրությունը, 1989 թվական։ Համաձայն Կալիֆորնիայի ուսումնասիրության՝ հավանականությունը փոքր է, որ հիթչհայքերները կդառնան հանցագործության զոհ։ Իսկ գերմանական ուսումնասիրությունը փաստում է, որ հրապարակավ ընկալված ռիսկը ավելի մեծ է։ Համաձայն ուսումնասիրության՝ հնարավոր են բանավոր վեճեր և անպատշաճ մեկնաբանություններ, սակայն ֆիզիկական հարձակումները շատ հազվադեպ են պատահում։


== Հիթչհայքինգը աշխարհի տարբեր մասերում ==


=== Կուբա ===
Կուբայում հիթչհայքերներին ճանապարհից վերցնելը պարտադիր պայման է կառավարական մեքենաների համար, եթե իհարկե մեքենայում առկա են ազատ տեղեր։ Հիթչհայքինգը խրախուսվում է, իսկ դրա համար կան հատուկ վայրեր։


=== Նեպալ ===
Նեպալում, հիթչհայքինգը շատ տարածված է գյուղական բնակավայրերում։ Շատերը մեքենա չունեն, այսպիսով շատ հարմար միջոց է հիթչհայքինգ անելը։


=== Իսրայել ===
Իսրայելում հիթչհայքինգը սովորական բան է նախորոշված վայրերում (trempiyadas)։ Ճանապարհորդները սովորաբար սպասում են մայրուղիների խաչմերուկներում կամ քաղաքից դուրս եկող հիմնական ճանապարհների վրա։


=== Հոլանդիա ===
Հոլանդիայում հիթչհայքինգը օրինականորեն թույլատրվում է և օրինական նշանակներ կան, որտեղ կարելի է սպասել մեքենաների։ Հիթչհայքինգի համար նախատեսված վայրերը հատկապես առկա են համալսարանական քաղաքներում:


=== Լեհաստան ===
Հիթչհայքինգը Լեհաստանում օրինականացվել է 1957 թվականին։ Հիթչհայքերները կարող էին գնել բուկլետներ կտրոնների հետ միասին տուրիստական գործակալություններից։ Կտրոնները տրվում էին վարորդների, ովքեր ճանապարհներից վերցնում էին հիթչհայքերների։ Ամեն սեզոնի վերջում այն վարորդները, որոնք ավելի մեծ թվով կտրոններ էին կուտակել, կարող էին դրանք փոխանակել մրցանակների հետ կամ մասնակցել լոտոյի խաղարկությանը։ Այս երևույթը տևեց մինչև 1970-ականները, իսկ բուկլետների վաճառքը դադարեցվեց 1995 թվականին։


=== Միացյալ Նահանգներ ===
ԱՄՆ-ում հիթչհայքինգը դարձավ տարածված փոխադրամիջոց Մեծ Ճգնաժամի տարիներին։ Վարորդների համար այնպիսի նախազգուշացումներ էին հրապարակվում, ինչպիսիք են, օրինակ վարորդներին թալանելը կամ սպանելը։ Իսկ հիթչհայքերներին զգուշացվում էր նույն վտանգների մասին, սակայն արդեն վարորդների կողմից։ Մինչ այժմ Ամերիկայում շարունակում են հիթչհայքինգ անել, նույնիսկ այն վայրերում, որտեղ օրենքով արգելվում է հիթչհայքինգ։


== Ծանոթագրություններ ==


== Արտաքին հղումներ ==
Hitchhiking Archived 2014-05-18 at the Wayback Machine.